钦定古今图书集成/明伦汇编/氏族典/第581卷 > 耶律铎鲁斡
## 钦定古今图书集成/明伦汇编/氏族典/第581卷 > 耶律铎鲁斡

按《辽史耶律铎鲁斡传》：铎鲁斡，字乙辛隐，季父房之
后。廉约重义。咸雍中，累迁同知南京留守事。大安五
年，拜南府宰相，寿隆初，致仕卒。铎鲁斡所至有声，吏
民畏爱。及退居乡里，子普古为乌古部节度使，遣人
来迎。既至，见积委甚富，谓普古曰：“辞亲入仕，当以裕
国安民为事，枉道欺君，以苟货利，非吾志也。”命驾而
归。普古后为盗所杀。